שיחה:אספסיאנוס

message: השיפוץ שבוצע בערך נראה לי קצת בעייתי. ראשית, הושמטו שתי פסקאות חשובות (לדעתי) על המדיניות הכספית של אספסיאנוס. בעיני זה גורע ולא מוסיף (זו הנטייה המגונה של רוב כותבי ההיסטוריה של רומא להתעלם מזה). לבד מזה, למרות הרצון שהמשפט "לכסף אין ריח" יבוא מפיו של אספסיאנוס, המקורות (טקיטוס, סווטוניוס) מספרים אחרת, ויש ללכת עמם ולא לתקן את ההיסטוריה כאן. אורי 13:50, 20 מאי 2005 (UTC)

message: אי-שם בעבר הרחוק, בפברואר 2005, שכתבתי את הערך אספסיאנוס. בין השאר, שיניתי שם את סיפור היווצרות הביטוי "לכסף אין ריח" שהוסיף דוד שי זמן מה קודם לכן. 
דוד שי כתב כך:
replies: text: "בגלל הבזבוזים הרבים בימיו של הקיסר נירון, המצב הכספי היה גרוע, ולכן אספסיאנוס נאלץ להוסיף מסים. אחד ממסים אלה היה אגרה על השימוש בבתי שימוש ציבוריים. כאשר טיטוס מתח ביקורת על מקור הכנסה זה, נטל אספסיאנוס מטבע אחד מאלה שנאספו בדרך זו, נתן לטיטוס להריחו, ואמר את המשפט שהפך למטבע לשון "לכסף אין ריח" (Pecunia non olet)."
בעקבות עיון בסווטוניוס, שהוא המקור העיקרי שלנו למידע על ההתרחשויות אז, שיניתי את הנוסח:

text: "סווטוניוס מספר כי כאשר הטיל מס על משתנות ציבוריות גינה אותו בנו טיטוס על כך. אספסיאנוס הגיש אל אפו של טיטוס מטבע מן התשלום הראשון ושאל אותו אם הריח בלתי נעים. לא, השיב טיטוס. "ועדיין," אמר אספסיאנוס, "הכסף הזה בא משתן" (Atqui, inquit, e lotio est). מכאן צמח הביטוי "לכסף אין ריח").
באפריל 2005 ערך אלמוג את הערך ובמסגרת העריכות העיף משום מה את הביאור האמיתי, אולי מתוך שאיפה להצמד לויקי האנגלית (המציצה משולי העריכה הזו) או מסיבה אחרת ותיאר את הולדת הביטוי כך:

text: "על פי סווטוניוס הטיל אספסיאנוס מס אף על השימוש בשירותים הציבוריים, ומשנשאל אם אין זה מתחת לכבודו לקבל הכנסה שמקורה מן השתן, החזיק במטבע, הריח אותו, וטבע את האימרה "לכסף אין ריח"."
המשעשע, או בעצם לא כל כך משעשע, הוא שהערתי על כך לפני שנה והנה, הפלא ופלא, שום דבר לא קרא. יתר על כן, ויקיפדיה מנופפת בראש חוצות בשגיאה שכבר אותרה, הוצבעה והייתה צריכה לבוא על תיקונה מזמן. רלף פון שוונץ 23:33, 20 מאי 2006 (IDT)

text: MEA CULPA, טעיתי, שגיתי, עוויתי. תוקן. אלמוג 06:10, 21 מאי 2006 (IDT)
replies: text: : ושאלה לרלף. אתה מדבר על כך שתירגמתי מהויקי האנגלית, ואף מביא לכך ראיות, כאילו היה זה פשע איום ונורא. לא על מנת ליצור ויכוח, אלא על מנת לשמוע את דעתך - האם יש פסול בתרגום מהויקי האנגלית, כל עוד נשמרים מספר כללים - תרגום נאות, בדיקה ראויה של כל משפט, הוספת ו/או החסרת טקסט במקרה הצורך? האם עלי להמציא את הגלגל כל פעם מחדש? בדיקה של "אספסיאנוס" תגלה לדעתי שהערך טוב בהרבה אחרי עריכותי (כולל זו השגויה), מאשר לפניה. אלמוג 06:37, 21 מאי 2006 (IDT)

text: :כלל לא פשע ולעתים האפשרות היחידה. במקרה בו המקורות זמינים, עם זאת, ובמיוחד ככל שנוגעים הדברים לתחומי מדעי הרוח ולתקופות מוקדמות יותר, צריך לנהוג בחומר "כבדהו וחשדהו." ברוב הערכים יש אי-דיוקים ושגיאות הנובעות מכך שהערכים מועתקים בדרך כלל ממקראות, ספרי לימוד אוניברסיטאיים, או אנציקלופדיות ישנות. רלף פון שוונץ 16:02, 21 מאי 2006 (IDT)
thread_title:  טל"ח בראש חוצות 

message: אין לי ממש כוח לערוך את הערך, אבל עד כמה שזכור לי, במקורות החז"ליים דווקא אספסינוס לא נתפס כצורר, וידוע הסיפור על ריב"ז שדווקא הסתדר איתו לא רע.  --כוזרי 22:34, 16 באוקטובר 2006 (IST)
replies: text: גם לי זכור שהצוררים הגדולים בחז"ל הם טיטוס ואדריאנוס, אספסיינוס וטריינוס בדרגה שנייה אחריהם. יעקב135 21:33, 18 ביולי 2007 (IDT)
thread_title: אספסינוס הצורר?

message: אינני בטוח, אך נראה לי שהמושג imperium מפיו של אספיאנוס מתייחס לשלטון או לסמכות שלטונית ולא לאימפריה, שהיא מילה נגזרת מן הנ"ל. כדאי לבדוק ואם צריך - לתקן.
thread_title:  טעות בתרגום מלטינית 

message: הפסקה על המרד הגדול מערבבת בתוכה פרטים מיוספוס ומחז"ל ללא הבחנה ביניהם...
חבל על חוסר הדיוק.95.86.124.164 21:45, 8 בספטמבר 2013 (IST)
thread_title:  המרד הגדול 

message: ערך גרוע ואתנוצנטרי כתוב מנקודת מבט צרה של יהודי התקופה ולא בצורה כוללת יותר 89.138.71.188 21:47, 2 בדצמבר 2016 (IST)
thread_title:  משוב מ-2 בדצמבר 2016 

message: בשפות אירופאיות נקרא הקיסר "וספסיאנוס". למה בעברית הוא נקרא "אספסיאנוס"? לדעתי יש להוסיף פסקה לערך הדנה בשינוי השם. Ranbar • שיחה 16:56, 23 במרץ 2023 (IST)
replies: text: מעניין מאוד. האם יש  תשובה על כך? שמזן (שיחה) • ערכי בראבו • 18:41, 17 באפריל 2023 (IDT)
replies: text: :סביר שהשם התקבע בעקבות חז"ל והתלמוד המזכירים אותו בתיעתוק זה.  אבי גדור - שיחה 00:40, 18 באפריל 2023 (IDT)
thread_title:  אספסיאנוס או וספסיאנוס